Na temelju članka 76. Zakona o sportu (“Narodne novine”, broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na sjednici od prosinca 2022. godine, donosi

**O D L U K U**

**o II. Izmjenama Programa javnih potreba u sportu**

**Grada Šibenika za 2022. godinu**

**I.**

U Programu javnih potreba u sportu Grada Šibenika za 2022. godinu („Službeni glasnik Grada Šibenika“, broj 8/21 i 6/22) mijenja se:

1. U glavi I. iznos „16.405.000,00 kuna“ mijenja se u iznos „15.423.000,00 kuna“;
2. U glavi III. mijenja se :
3. u točki 2. Održavanje i izgradnja sportskih objekata iznos „2.240.000,00 kuna“ mijenja se u iznos „794.000,00 kuna“. U istoj točki pod podtočkom 2.3.) Izmjena podloge sportske dvorane OŠ Meterize iznos „1.500.000,00 kuna“ mijenja se u iznos „688.000,00 kuna“;
4. u točki 3. Ostali sportski programi iznos „255.000,00 kuna“ mijenja se u iznos „305.000,00 kuna“. U istoj točki, u podnaslovu b) Ostali sportski programi iznos „230.000,00 kuna“ mijenja se u iznos „280.000,00 kuna“;
5. u točki 4. Javna ustanova športski objekti Šibenik iznos od „7.600.000,00 kuna“ mijenja se u iznos “8.014.000,00 kuna“. Nadalje, u podnaslovu iste točke Održavanje i izgradnja sportskih objekata iznos od „7.600.000,00 kuna“ mijenja se u iznos „8.014.000,00 kuna“.

**II.**

Ova Odluka stupa na snagu dan nakon objave u „Službenom glasniku Grada Šibenika“.

Klasa: 620-01/21-01/04

Urbroj: 2182-1-05/1-22-

Šibenik,

GRADSKO VIJEĆE GRADA ŠIBENIKA

PREDSJEDNIK

dr.sc.Dragan Zlatović

Dostaviti:

1. „Službeni glasnik Grada Šibenika“

2. Upravni odjel za društvene djelatnosti – ovdje

3. Upravni odjel za financije – ovdje

4. Zajednica sportova Grada Šibenika

5. J.U.Športski objekti Šibenik

6. Arhiv – ovdje

**O b r a z l o ž e nj e**

Gradsko vijeće Grada Šibenika na 5. sjednici od 14. prosinca 2021. godine donijelo je Program javnih potreba u sportu Grada Šibenika za 2022. godinu (“Službeni glasnik Grada Šibenika“, broj 8/21), te na 7. sjednici od 9. lipnja 2022. godine („Službeni glasnik Grada Šibenika“, broj 6/22) Odluku o I. izmjenama i dopunama Programa javnih potreba u sportu Grada Šibenika za 2022. godinu.

Prijedlog Odluke o II. izmjenama Programa javnih potreba u sportu Grada Šibenika za 2022. godinu utvrđen je u skladu s Prijedlogom II. izmjena i dopuna Proračuna Grada Šibenika za 2022. godinu i projekcija za 2023. i 2024. godinu.

Predloženim izmjenama u Programu javnih potreba u sportu Grada Šibenika za 2022. godinu sveukupno planirana sredstva od 16.405.000,00 kuna smanjuju se na iznos od 15.423.000,00 kuna, što je smanjenje sredstava za 982.000,00 kuna. Obrazloženje promjena planiranih iznosa po pojedinim aktivnostima unutar ovog Programa daje se u nastavku.

a) ***aktivnosti Programa javnih potreba u sportu pod upravom: 0000 Grad Šibenik***, - Pozicija 1026 Održavanje i izgradnja sportskih objekata – sveukupan iznos od 2.240.000,00 kuna mijenja se u iznos 794.000,00 kuna. Smanjenje planiranog iznosa od 1.446.000,00 kuna odnosi se na:

- iznos za izgradnju sportsko-rekreacijske zone Jamnjak sa planiranih 500.000,00 kuna mijenja se u iznos od 88.000,00 kuna sukladno realiziranim troškovima po ugovoru o koncipiranju idejnog i projektnog zadatka sportsko rekreacijske zone Jamnjak, te izradi idejnog rješenja za potrebe hidrantske mreže zone Jamnjak u ovoj proračunskoj godini;

- iznos za izgradnju Teniskog centra na Šubićevcu sa planiranih 240.000,00 kuna mijenja se u iznos od 18.000,00 kuna sukladno realiziranim troškovima kontrola Glavnog projekta konstrukcije Centra Šubićevac do kraja 2022. proračunske godine, a nastavak realizacije ovog projekta očekuje se u idućem proračunskom razdoblju;

- iznos za izmjenu podloge sportske dvorane OŠ Meterize sa planiranih 1.500.000,00 kuna mijenja se u iznos od 688.000,00 kuna, a odnosi se na realizirane troškove izrade Izvedbenog projekta sanacije krovne hidroizolacije sportske dvorane OŠ Meterize i pripadajućih troškovnika u ovom proračunskom razdoblju. Ovim su stvoreni neophodni uvjeti za nastavak predviđenih radova izmjene podloge dvorane koji se planiraju realizirati u prvom dijelu iduće proračunske godine;

b) ***aktivnosti Programa javnih potreba u sportu pod upravom: 0006 JU Športski objekti –*** sveukupan iznos od 7.600.000,00 kuna mijenja se u iznos od 8.014.000,00 kuna sukladno iskazanim planom Javne ustanove Športski objekti Šibenik. Povećanje iznosa za 414.000,00 kuna odnosi se na povećane rashode poslovanja Ustanove (za 363.000,00 kuna više od plana), te rashode za nabavu nefinancijske imovine (za 51.000,00 kuna više od plana).

Odstupanja se odnose najvećim dijelom na povećane troškove nabave higijenskog materijala i sredstava za čišćenje, nabave lož-ulja za potrebe zatvorenog bazena u Crnici, povećanih cijena materijala i dijelova za tekuće održavanje sportskih objekata i prostora (posebno se to odnosi na postavljanje filterskih ispuna na zatvorenom bazenu u Crnici), nabavu sportske i druge opreme (nabava razglasa) za potrebe dvorane Baldekin i sl.

c) ***aktivnosti Programa javnih potreba u sportu – Ostali sportski programi*** sa planiranih 255.000,00 kuna povećavaju se na iznos od 305.000,00 kuna sukladno iskazanim povećanim financijskim potrebama Zajednice sportova Grada Šibenika u vezi organizacije sportskih događanja za čiju realizaciju nije bilo moguće predvidjeti stvaran iznos prilikom planiranja sredstava za 2022. godinu. Povećanje se odnosi na organizaciju manifestacije Olimpijskog festivala dječjih vrtića, prijema uspješnih šibenskih sportaša, organizaciji tradicionalne Regate krstaša u šibenskom akvatoriju i ostalih manifestacija.

U skladu s navedenim, predložene su ove izmjene Programa javnih potreba u sportu za 2022. godinu.